
                                                                                                                                      Nr. PL-x  414/2011
    RAPORT COMUN
asupra proiectului de Lege privind aprobarea
Ordonanţei de urgenţă a Guvernului nr. 46/2011 pentru modificarea şi completarea art. 17 din
Ordonanţa de urgenţă a Guvernului nr. 44/2008 privind desfăşurarea activităţilor economice 
de către persoanele fizice autorizate, întreprinderile individuale şi întreprinderile familiale
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare şi Comisia pentru industrii şi servicii au fost sesizate, spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 46/2011 pentru modificarea şi completarea art. 17 din Ordonanţa de urgenţă a Guvernului nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, trimis cu adresa nr. PL-x 414 din 20 iunie 2011, înregistrată sub nr. 21/192, respectiv nr. 23/197 din  22 iunie  2011.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 15 iunie 2011.
Consiliul Legislativ, prin avizul nr.538 din 12 mai 2011, a avizat favorabil proiectul de ordonanţă de urgenţă, cu observaţii şi propuneri.

Comisia juridică, de disciplină şi imunităţi a avizat favorabil iniţiativa legislativă, conform avizului                                  nr. 31/652 din  28 iunie 2011. 

Comisia pentru muncă şi protecţie socială a avizat favorabil proiectul de lege, conform avizului                                       nr. 27/342  din  1 septembrie 2011. 

Iniţiativa legislativă supusă dezbaterii  are ca obiect de reglementare aprobarea                               Ordonanţei de urgenţă a Guvernului nr. 46/2011 în sensul modificării şi completării articolului 17 din                Ordonanţa de urgenţă a Guvernului nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, cu modificările ulterioare, având ca scop luarea în regim de urgenţă a unor măsuri de stimulare a mediului de afaceri prin crearea de noi locuri de muncă, precum şi mărirea ritmului de creştere economică prin suplimentarea veniturilor la bugetul de stat şi plata contribuţiilor aferente.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, membrii celor două Comisii au examinat iniţiativa legislativă în şedinţe separate. 
Membrii Comisiei pentru politică economică, reformă şi privatizare au examinat proiectul de lege menţionat mai sus, în şedinţa din 2 octombrie 2012. Membrii Comisiei pentru industrii şi servicii au examinat iniţiativa legislativă menţionată mai sus şi documentele care o însoţesc, în şedinţa din 9 octombrie 2012.
Din totalul de 20 de membri ai Comisiei pentru politică economică, reformă şi privatizare au fost prezenţi la dezbateri 19 deputaţi, iar din numărul total de 28 de membri ai Comisiei pentru industrii şi servicii au participat la dezbateri 21 deputaţi.
La lucrările celor două Comisii au participat, în calitate de invitaţi, din partea Ministerului Economiei, Comerţului şi Mediului de Afaceri, domnul Florin Ioan Roşu – director general adjunct, domnul Mihai Frasin                 – consilier şi doamna Gabriela Poleac - consilier.
În urma examinării proiectului de lege şi a opiniilor exprimate, membrii celor două Comisii au hotărât, cu unanimitate de voturi, să supună plenului Camerei Deputaţilor, spre dezbatere şi adoptare,                              proiectul de Lege privind aprobarea Ordonanţei de urgenţă a Guvernului nr. 46/2011 pentru modificarea şi completarea art. 17 din Ordonanţa de urgenţă a Guvernului nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale,                      cu amendamentele admise, care sunt redate în Anexa la prezentul raport.

În raport cu obiectul şi conţinutul său, iniţiativa legislativă face parte din categoria legilor ordinare. 
             PREŞEDINTE                                                                          PREŞEDINTE                                        
            Mihai TUDOSE                                                                           Iulian IANCU                          
             SECRETAR                                                                              SECRETAR  

            Horia GRAMA                                                                   Radu Bogdan ŢÎMPĂU
                    Şef serviciu
                                                                          Consilier parlamentar
            Graziella Segărceanu                                                                                                                         Isabela Patricia Robe
ANEXĂ
AMENDAMENTE ADMISE:
	Nr. crt.
	Text OUG nr. 46/2011
	Text Senat
	Comisia economică şi Comisia pentru industrii
(autorul amendamentului)
	Motivarea

amendamentelor propuse

	1. 
	
	LEGE
privind aprobarea Ordonanţei de urgenţă a Guvernului nr.46/2011 pentru modificarea şi completarea art.17 din Ordonanţa de urgenţă a Guvernului nr.44/2008 privind desfăşurarea activităţilor economice de către persoanele fizice autorizate, întreprinderile individuale şi  întreprinderile familiale


	Nemodificat.
	

	2. 
	
	Articol unic.- Se aprobă Ordonanţa de urgenţă a Guvernului nr.46 din 11 mai 2011 pentru modificarea şi completarea art.17 din Ordonanţa de urgenţă a Guvernului nr.44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, publicată în Monitorul Oficial al României, Partea I, nr.350 din 19 mai 2011, cu următoarea modificare:


	Articol unic. - Se aprobă Ordonanţa de urgenţă a Guvernului nr.46 din 11 mai 2011 pentru modificarea şi completarea art.17 din Ordonanţa de urgenţă a Guvernului nr.44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, publicată în Monitorul Oficial al României, Partea I, nr.350 din 19 mai 2011.
       Autori: Comisia economică şi

                 Comisia pentru industrii 


	Pentru respectarea  normelor de tehnică legislativă.

	3. 
	Ordonanţa de urgenţă pentru modificarea şi completarea art. 17 din Ordonanţa de urgenţă a Guvernului      nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale


	Nemodificat.
	Nemodificat.
	

	4. 
	Articol unic. - Articolul 17 din Ordonanţa de urgenţă a Guvernului           nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, publicată în Monitorul Oficial al României,             Partea I, nr. 328 din 25 aprilie 2008, cu modificările ulterioare, se modifică şi se completează după cum urmează:


	Nemodificat.
	Nemodificat.
	

	5. 
	1. Alineatul (1) se modifică şi va avea următorul cuprins:

„Art. 17. - (1) PFA îşi poate desfăşura activitatea conform prevederilor            art. 4 lit. a) sau poate angaja, în calitate de angajator, terţe persoane cu contract individual de muncă, încheiat în condiţiile legii."


	- La articolul 17, alineatul (1) va avea următorul cuprins:

„Art.17.- (1) Persoana fizică autorizată îşi poate desfăşura activitatea conform prevederilor art.4 lit.a) sau poate angaja, în calitate de angajator, cel mult                       9 persoane cu contract individual de muncă, încheiat în condiţiile legii."


	Se elimină.

   Autori: Comisia economică şi

                 Comisia pentru industrii

	

	6. 
	2. După alineatul (2) se  introduce un nou alineat, alineatul (3), cu următorul cuprins:

„(3) PFA nu va fi considerată un angajat al unor terţe persoane cu care colaborează potrivit art. 16, chiar dacă colaborarea este exclusivă."


	Nemodificat.
	Nemodificat.

  BIROULUI  PERMANENT  

                                                                      AL

CAMEREI  DEPUTAŢILOR

Vă înaintăm, alăturat, RAPORTUL COMUN asupra proiectului de Lege privind aprobarea Ordonanţei de urgenţă a Guvernului nr. 46/2011 pentru modificarea şi completarea art. 17 din Ordonanţa de urgenţă a Guvernului                 nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, trimis Comisiei pentru politică economică, reformă şi privatizare şi Comisiei pentru industrii şi servicii, cu adresa nr. PL-x 414 din 20 iunie 2011, înregistrată sub nr. 21/192, respectiv nr. 23/197 din 22 iunie 2011, Camera Deputaţilor fiind Cameră decizională. 
     În raport cu obiectul şi conţinutul reglementării, iniţiativa legislativă face parte din categoria legilor ordinare.
                              PREŞEDINTE                                                    PREŞEDINTE   

              Mihai TUDOSE                                                   Iulian IANCU     

